ร้านหงเป่าที่โด่งดังในเมืองมีมาเปิดร้านที่ Rest Area ประชาชื่นได้สักพักแล้วจ้า น่าตื่นเต้นมากๆ สำหรับคนรักติ่มซำอย่างเรา เพราะที่นี่มันใกล้บ้านและสะดวกม้ากกก โดยเฉพาะกับคนที่ใช้ทางด่วนศรีรัชเป็นประจำเนอะ

ร้านกว้างขวางอยู่นะ มีที่นั่งเยอะ ความสะอาดก็พอโอเคอยู่ เมนูไม่ได้มีให้เลือกเยอะเว่อเหมือนร้านในเมือง แต่ก็เยอะพอสมควรนะ ที่เราสั่งไปก็มี
– เป็ดย่าง (฿250) จานนี้อร่อยดี เนื้อเป็ดกับหนังคือดี แต่เค้าไม่ยอมเลาะกระดูกให้ อาจจะอยากให้กินแบบฮ่องกงไรงี้ บางคนบอกว่าการที่ไม่เลาะกระดูกจะอร่อยกว่า
– ฮะเก๋ากุ้ง (฿120) ชอบมากกกกกก ทาสกุ้งแบบเราสิ่งนี้คือดีงาม กุ้งเยอะ แป้งไม่หนา เริ่ดๆ
– ขนมจีบกุ้ง (฿110) อันนี้ก็เริ่ด แค่เปลี่ยนแป้งเป็นขนมจีบ555
– ซาลาเปาไข่เค็มลาวา (฿100) ซิกเนเจอร์ของร้านนี้เลย อร่อยจริงๆ ไส้เยอะมาก ระวังร้อนลวกปาก555 หน้าตาสวยด้วย ชอบๆๆๆ
– เกี๊ยวนึ่งผักปวยเล้งกับหอยเชลล์ (฿110) เข่งนี้ ตอนแรกตื่นเต้นกับคำว่าหอยเชลล์มาก อร่อยนะ แต่หอยมันน้อยไปหน่อย หมูเยอะเกิน

สรุปแล้วคือดีเลย ใครผ่านบ่อยๆ หิวๆ มาได้เลย เปิดถึง 4 ทุ่มนะถ้าจำไม่ผิดค่า